Siymianowice: 4 prōmile i za kōłko
Dziynne kōmunikaty ô tragicznych zdarzyniach drōgowych skuli ôżartych szoferōw niy dociyrajōm do wszyjskich zmotoryzowanych. Chociŏż sztrŏfa za take zachowanie może być ciynżkŏ, niykerzi blank ignorujōm prawo i wyjyżdżajōm z prōmilami na drōgi. Niyrŏz robiōm to jeszcze bez uprawniyń do kerowaniŏ. Taki prawie samouk jazdy i amatōr gorzoły ôstoł zastawiōny ôd policyjōnōw z drōgōwki. Stało sie tak dziynki informacyji ôd ôbywatela.
Dziynki informacyji przekŏzanyj policyjōnōm ôd miyszkańca Siymianowic, w jejich rynce wpŏd jeszcze jedyn ôżarty szofer. 51 lŏt stary chop niy mioł prawa jazdy, a do tego wczaśnij piōł moc alkoholu. Mōndurowi zbadali trzyźwość szofera opla astry. Wynik skazowoł na bezma 4 prōmile alkoholu w jego ôrganiźmie. Za kerowanie na fleku 51-latkowi grozi nawet 2 lata heresztu. Chop hned usłyszy ôbskarżynie.
Zdrzōdło: KMP Siymianowice
szl_Latn szl_Latn szl_Latn szl_Latn